CELEX: 62013TN0158
Language: mt
Date: 2013-03-15 00:00:00
Title: Kawża T-158/13: Rikors ippreżentat fil- 15 ta’ Marzu 2013 — Iralco vs Il-Kunsill

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 147/24
            
         Rikors ippreżentat fil-15 ta’ Marzu 2013 — Iralco vs Il-Kunsill
   (Kawża T-158/13)
   2013/C 147/43
   Lingwa tal-kawża: l-Ingliż
   
      Partijiet
   
   
      Rikorrenti: Iranian Aluminum Co. (Iralco) (Teheran, l-Iran) (rappreżentanti: S. Millar u S. Ashley, solicitors, u M. Lester, barrister)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kunsill 2012/829/PESK, tal-21 ta’ Diċembru 2012, li temenda d-Deċiżjoni 2010/413/PESK dwar miżuri restrittivi kontra l-Iran u r-Regolament ta’ Implimentazzjoni tal-Kunsill (UE) Nru 1264/2012, tal-21 ta’ Diċembru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, sa fejn l-atti kkontestati jinkludu lir-rikorrenti; u
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv ibbażat fuq il-fatt li l-Kunsill ma tax raġunijiet xierqa jew suffiċjenti għall-inklużjoni tar-rikorrenti.
            
         
               (2)
            
            
               It-tieni motiv ibbażat fuq il-fatt li l-Kunsill ma ssalvagwardjax id-drittijiet tad-difiża u d-dritt għal stħarriġ ġudizzjarju effettiv tar-rikorrenti.
            
         
               (3)
            
            
               It-tielet motiv ibbażat fuq il-fatt li l-Kunsill wettaq żball manifest meta qies li xi wieħed mill-kriterji għall-inklużjoni ġie ssodisfatt.
            
         
               (4)
            
            
               Ir-raba’ motiv ibbażat fuq il-fatt li d-deċiżjoni tal-Kunsill li jinkludi lir-rikorrenti kisret, mingħajr ġustifikazzjoni jew proporzjon, id-drittijiet fundamentali tar-rikorrenti, inklużi d-dritt tagħha għall-protezzjoni tal-proprjetà, tan-negozju u tar-reputazzjoni.